तीन दिन पड़ा रहा शव, पीएम कराने में कतराती रही दो थानों की पुलिस
जिला अस्पताल के पोस्टमार्टम रूम में 63 साल के बुजुर्ग की लाश तीन दिन तक पीएम के इंतजार में पड़ी रही। बदबू आने लगी। आसपास के लोगों का घर में रहना मुश्किल हो गया। उन्होंने अपनी परेशानी जिला अस्पताल प्रशासन को बताई। अस्पताल प्रशासन ने माधवनगर थाना पुलिस को इसकी सूचना दी तो यहां से भैरवगढ़ थाने का मृग बताया गया। भैरवगढ़ थाने पर फोन लगाया गया तो वहां से माधवनगर थाने का मामला बताया गया। आखिरकार आरएमओ कार्यालय ने वरिष्ठ पुलिस अधिकारियों को लिखा तब जाकर चौथे दिन सोमवार शाम 5 बजे भैरवगढ़ थाना पुलिस ने पीएम करवाया।
जिला अस्पताल रैफर किया : दुर्घटना में घायल हुए बुजुर्ग आत्माराम निवासी छीतरदेवी को 28 जनवरी को दोपहर 12.21 बजे 108 एम्बुलेंस ने माधवनगर अस्पताल पहुंचाया था। उसे सिर में गंभीर चोंट थी। सर्जन नहीं होने का बहाना बनाकर यहां उसे भर्ती नहीं किया गया और जिला अस्पताल रैफर कर दिया। यहां उसकी एमएलसी बनाई गई व भर्ती कर डॉ.अजय दीवाकर ने उपचार शुरू किया। 3 मार्च को उसकी मौत हो गई। शव को पीएम रूम में रख दिया।
शव सड़ने लगा था : पीएम नहीं होने से शव सड़ने लगा था। उसमें से बदबू आने लगी थी। माधवनगर व भैरवगढ़ थाने की पुलिस पीएम की जिम्मेदारी लेने से कतरा रही थी। कागजी कार्रवाई नहीं होने से डॉक्टर भी पीएम नहीं कर पा रहे थे। इस वजह से शव का पीएम नहीं हो पा रहा था।
hin_Deva hin_Deva hin_Deva hin_Deva